Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32020M9813. Il-EUR-Lex hu l-aċċess fuq l-internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32020M9811. Il-EUR-Lex hu l-aċċess fuq l-internet għal-liġi Ewropea. IL-KUMMISSJONI EWROPEA, Wara li kkunsidrat it-Trattat dwar il-Funzjonament tal-Unjoni Ewropea, L-għadd ta' krediti internazzjonali li l-operaturi huma intitolati għalihom huwa stabbilit skont id-dispożizzjonijiet tar-Regolament tal-Kummissjoni (UE) Nru 1123/2013 tat-8 ta' Novembru 2013 dwar id-determinazzjoni tad-drittijiet ta' kreditu internazzjonali skont id-Direttiva 2003/87/KE tal-Parlament Ewropew u tal-Kunsill. L-intitolamenti stabbiliti skont l-Artikolu 1(2) – (5) tar-Regolament tal-Kummissjoni (UE) Nru 1123/2013 jiġu aġġornati awtomatikament kull sena mir-Reġistru tal-Unjoni abbażi tal-emissjonijiet ivverifikati. Fil-każ ta' installazzjonijiet ġodda u operaturi ġodda ta' inġenji tal-ajru ma hemm l-ebda valur inizjali. Skont l-Artikolu 2 tar-Regolament tal-Kummissjoni (UE) Nru 1123/2013, l-Istati Membri huma meħtieġa li jinnotifikaw lill-Kummissjoni dwar il-bidliet fit-tabella tal-intitolamenti ta' kreditu internazzjonali tagħhom. Skont l-Artikolu 59(3) tar-Regolament tal-Kummissjoni (UE) Nru 389/2013, il-Kummissjoni għandha tagħti struzzjonijiet lill-amministratur ċentrali biex jagħmel il-bidliet korrispondenti fit-tabella tal-intitolamenti ta' kreditu internazzjonali miżmuma fir-Reġistru tat-Tranżazzjonijiet tal-Unjoni Ewropea (EUTL), jekk dawn il-bidliet ikunu konformi mad-Direttiva 2003/87/KE u mal-miżuri adottati skont l-Artikolu 11a tagħha. Permezz ta' ittra datata t-3 ta' Marzu 2020, l-Awstrija nnotifikat bidliet fit-tabella tal-intitolamenti ta' kreditu internazzjonali tagħha għall-perjodu mill-2008 sal-2020 skont l-Artikolu 59(3) tar-Regolament tal-Kummissjoni (UE) Nru 389/2013. Permezz ta' ittra datata s-17 ta' Marzu 2020, il-Belġju nnotifika bidliet fit-tabella tal-intitolamenti ta' kreditu internazzjonali tiegħu għall-perjodu mill-2008 sal-2020 skont l-Artikolu 59(3) tar-Regolament tal-Kummissjoni (UE) Nru 389/2013. Permezz ta' ittra datata d-19 ta' Marzu 2020, Ċipru nnotifika bidliet fit-tabella tal-intitolamenti ta' kreditu internazzjonali tiegħu għall-perjodu mill-2008 sal-2020 skont l-Artikolu 59(3) tar-Regolament tal-Kummissjoni (UE) Nru 389/2013. Permezz ta' ittra datata d-9 ta' Marzu 2020, iċ-Ċekja nnotifikat bidliet fit-tabella tal-intitolamenti ta' kreditu internazzjonali tagħha għall-perjodu mill-2008 sal-2020 skont l-Artikolu 59(3) tar-Regolament tal-Kummissjoni (UE) Nru 389/2013. Permezz ta' ittra datata l-20 ta' Marzu 2020, id-Danimarka nnotifikat bidliet fit-tabella tal-intitolamenti ta' kreditu internazzjonali tagħha għall-perjodu mill-2008 sal-2020 skont l-Artikolu 59(3) tar-Regolament tal-Kummissjoni (UE) Nru 389/2013. Permezz ta' ittra datata l-24 ta' Marzu 2020, l-Estonja nnotifikat bidliet fit-tabella tal-intitolamenti ta' kreditu internazzjonali tagħha għall-perjodu mill-2008 sal-2020 skont l-Artikolu 59(3) tar-Regolament tal-Kummissjoni (UE) Nru 389/2013. Permezz ta' ittra datata t-28 ta' Frar 2020, il-Finlandja nnotifikat bidliet fit-tabella tal-intitolamenti ta' kreditu internazzjonali tagħha għall-perjodu mill-2008 sal-2020 skont l-Artikolu 59(3) tar-Regolament tal-Kummissjoni (UE) Nru 389/2013. Permezz ta' ittra datata t-23 ta' Marzu 2020, Franza nnotifikat bidliet fit-tabella tal-intitolamenti ta' kreditu internazzjonali tagħha għall-perjodu mill-2008 sal-2020 skont l-Artikolu 59(3) tar-Regolament tal-Kummissjoni (UE) Nru 389/2013. Permezz ta' ittra datata s-16 ta' Marzu 2020, il-Ġermanja nnotifikat bidliet fit-tabella tal-intitolamenti ta' kreditu internazzjonali tagħha għall-perjodu mill-2008 sal-2020 skont l-Artikolu 59(3) tar-Regolament tal-Kummissjoni (UE) Nru 389/2013. Permezz ta' ittra datata d-19 ta' Marzu 2020, l-Irlanda nnotifikat bidliet fit-tabella tal-intitolamenti ta' kreditu internazzjonali tagħha għall-perjodu mill-2008 sal-2020 skont l-Artikolu 59(3) tar-Regolament tal-Kummissjoni (UE) Nru 389/2013. Permezz ta' ittra datata s-17 ta' Marzu 2020, l-Italja nnotifikat bidliet fit-tabella tal-intitolamenti ta' kreditu internazzjonali tagħha għall-perjodu mill-2008 sal-2020 skont l-Artikolu 59(3) tar-Regolament tal-Kummissjoni (UE) Nru 389/2013. Permezz ta' ittra datata t-23 ta' Marzu 2020, il-Latvja nnotifikat bidliet fit-tabella tal-intitolamenti ta' kreditu internazzjonali tagħha għall-perjodu mill-2008 sal-2020 skont l-Artikolu 59(3) tar-Regolament tal-Kummissjoni (UE) Nru 389/2013. Permezz ta' ittra datata t-18 ta' Marzu 2020, Malta nnotifikat bidliet fit-tabella tal-intitolamenti ta' kreditu internazzjonali tagħha għall-perjodu mill-2008 sal-2020 skont l-Artikolu 59(3) tar-Regolament tal-Kummissjoni (UE) Nru 389/2013. Permezz ta' ittra datata s-17 ta' Marzu 2020, in-Netherlands innotifika bidliet fit-tabella tal-intitolamenti ta' kreditu internazzjonali tiegħu għall-perjodu mill-2008 sal-2020 skont l-Artikolu 59(3) tar-Regolament tal-Kummissjoni (UE) Nru 389/2013. Permezz ta' ittra datata l-20 ta' Marzu 2020, il-Polonja nnotifikat bidliet fit-tabella ta' intitolamenti ta' kreditu internazzjonali tagħha għall-perjodu mill-2008 sal-2020 skont l-Artikolu 59(3) tar-Regolament tal-Kummissjoni (UE) Nru 389/2013. Permezz ta' ittra datata t-18 ta' Marzu 2020, ir-Rumanija nnotifikat bidliet fit-tabella tal-intitolamenti ta' kreditu internazzjonali tagħha għall-perjodu mill-2008 sal-2020 skont l-Artikolu 59(3) tar-Regolament tal-Kummissjoni (UE) Nru 389/2013. Permezz ta' ittra datata s-17 ta' Marzu 2020, is-Slovakkja nnotifikat bidliet fit-tabella tal-intitolamenti ta' kreditu internazzjonali tagħha għall-perjodu mill-2008 sal-2020 skont l-Artikolu 59(3) tar-Regolament tal-Kummissjoni (UE) Nru 389/2013. Permezz ta' ittra datata t-23 ta' Marzu 2020, Spanja nnotifikat tibdil fit-tabella ta' intitolamenti ta' kreditu internazzjonali tagħha għall-perjodu mill-2008 sal-2020 skont l-Artikolu 59(3) tar-Regolament tal-Kummissjoni (UE) Nru 389/2013. Permezz ta' ittra datata t-18 ta' Marzu 2020, l-Iżvezja nnotifikat tibdil fit-tabella ta' intitolamenti ta' kreditu internazzjonali tagħha għall-perjodu mill-2008 sal-2020 skont l-Artikolu 59(3) tar-Regolament tal-Kummissjoni (UE) Nru 389/2013. Permezz ta' ittra datata l-25 ta' Marzu 2020, ir-Renju Unit innotifika bidliet fit-tabella ta' intitolamenti ta' kreditu internazzjonali tiegħu għall-perjodu mill-2008 sal-2020 skont l-Artikolu 59(3) tar-Regolament tal-Kummissjoni (UE) Nru 389/2013. Il-Kummissjoni ma sabitx inkonsistenzi bejn il-bidliet innotifikati u d-Direttiva 2003/87/KE jew il-miżuri adottati skont l-Artikolu 11a, IDDEĊIEDIET KIF ĠEJ: Il-Kummissjoni tagħti struzzjonijiet lill-Amministratur Ċentrali tar-Reġistru tat-Tranżazzjonijiet tal-Unjoni Ewropea biex idaħħal il-bidliet fit-tabelli tal-intitolamenti ta' kreditu internazzjonali fir-Reġistru tat-Tranżazzjonijiet tal-Unjoni Ewropea. Il-bidliet fit-tabelli ta' intitolamenti ta' kreditu internazzjonali huma speċifikati fl-Anness. Magħmul fi Brussell, is-16 ta' April 2020. Billi z-Zekka Irjali Olandiża se tkun responsabbli għall-ħruġ tal-muniti, il-marka taz-zekka ta' Utrecht, il-bakketta ta' merkurju, tidher fil-qiegħ flimkien mal-marka tal-mastru taz-zekka Belġjana, l-arma tal-muniċipalità ta' Herzele. Il-kodiċi tal-pajjiż BE u l-marka tas-sena 2020 jinsabu fuq il-lemin. Iċ-ċirku ta' barra tal-munita juri t-12-il stilla tal-bandiera Ewropea. Fil-kapitolu I tal-Ispeċifikazzjoni tal-Prodott tal-Indikazzjoni Ġeografika Protetta "Pays d'Oc", il-punt 5 dwar il-varjetajiet tal-għeneb ġie supplimentat biż-żieda ta' varjetajiet sekondarji: Inbejjed ħomor u rożè: iż-żieda tal-cabernet cortis N; Inbejjed bojod: iż-żieda tal-varjetajiet Cabernet blanc B, Muscaris B, Soreli B, u Souvignier gris B. Dawn il-varjetajiet, filwaqt li jirrispettaw il-karatteristiċi organolettiċi tal-inbejjed tal-IĠP, jippermettu t-tnaqqis fl-użu ta' inputs sintetiċi għall-protezzjoni tal-pjanti għat-trattament tal-pjanti. IĠP - Indikazzjoni Ġeografika Protetta Inbid frizzanti ta' kwalità Inbid minn għeneb misjur iżżejjed Informazzjoni ġenerali L-Indikazzjoni Ġeografika Protetta "Pays d'Oc" hija riżervata għall-inbejjed mhux frizzanti, l-inbejjed frizzanti ta' kwalità u l-inbejjed minn għeneb misjur iżżejjed, ħomor, rożè, bojod, griżi u dawk magħrufa bħala "gris de gris". L-IĠP "Pays d'Oc" hija disponibbli f'firxa wiesgħa ta' prodotti, li minnhom aktar minn 90 % tal-volumi huma nbejjed varjetali. Minbarra l-varjetajiet Mediterranji bħalma huma Grenache, Cinsault u Syrah, li preferibbilment jintużaw biex jipproduċu nbejjed griżi u rożè b'togħma ta' frott u ħfief, varjetajiet ġodda bħal Merlot, Cabernet-Sauvignon u Pinot noir jippermettu l-produzzjoni ta' nbejjed ħomor strutturati b'aromi ta' frott aħmar. Il-parametri analitiċi għajr dawk speċifikati hawn taħt għandhom ikunu dawk stipulati fir-regoli ġenerali. Deskrizzjoni tal-inbejjed mhux frizzanti L-inbejjed bojod ta' lewn isfar bi sfumaturi li jvarjaw minn aħdar għal isfar lewn id-deheb, prodotti pereżempju mill-varjetajiet Viognier, Sauvignon u Chardonnay għandhom mineralità qawwija u, b'mod aktar ġenerali, dawn l-inbejjed bojod, vivaċi u aromatiċi għandhom ċerta qawwa aromatika li tvarja minn frott taċ-ċitru għal nota ta' fjuri (fjuri bojod u vjola) u li hija wkoll xi ftit vivaċi. L-inbejjed rożè bi sfumaturi li jvarjaw minn vjola għal roża ċar għall-inbejjed griżi u għal dawk magħrufa bħala "gris de gris", huma friski, ħfief u fini ħafna, b'noti armonjużi ta' frott (ribes iswed, frawli) u ta' fjuri. Dawn il-karatteristiċi kwalitattivi huma preżenti l-aktar fil-varjetajiet Cinsaut, Grenache u Syrah. Deskrizzjoni tal-inbejjed frizzanti ta' kwalità Deskrizzjoni tal-inbejjed minn għeneb misjur iżżejjed Produzzjonijiet iżgħar jistgħu jinstabu fi nbejjed prodotti minn għeneb li jinqata' meta jkun sar iżżejjed jew li jkun affettwat minn taħsir ta' kwalità għolja; fihom ħafna zokkor u jiżviluppaw aromi kumplessi. Bħal fl-imgħoddi, meta l-Languedoc kien jipproduċi nbejjed b'palat qawwi li kienu l-uniċi li setgħu jinħażnu u jiġu ttrasportati, produzzjoni żgħira ta' nbejjed maturati żżejjed bi sfumaturi li jvarjaw minn isfar lewn it-tiben għal kannella, b'aromi ta' lanġas u ta' frott isfar, miksuba bit-tqaddid u/jew il-preżenza ta' taħsir ta' kwalità għolja, tiġi żviluppata fl-IĠP "Pays d'Oc". L-inbejjed bojod, miksuba mingħajr arrikkiment, minn għeneb li jinqata' meta jkun sar iżżejjed jew li jkun affettwat minn taħsir ta' kwalità għolja li għandhom kontenut ta' zokkor fermentabbli (glukożju + fruttożju) ta' 45 g/l jew aktar, ikollhom kontenut ta' aċidità volatili li ma jaqbiżx l-24,48 meq/l. Il-parametri analitiċi l-oħra huma dawk stipulati fir-regoli ġenerali. Prattika enoloġika speċifika Il-varjetajiet ewlenin għandhom jammontaw għal aktar minn 50 % tal-volum tal-inbid iddikjarat. Il-varjetajiet sekondarji għandhom jammontaw għal inqas minn 50 % tal-volum tal-inbid iddikjarat. Il-varjetajiet innovattivi għandhom jammontaw għal massimu ta' 15 % tal-volum tal-inbid iddikjarat. L-IĠP tista' tiġi ssupplimentata b'referenza għal varjetà waħda dment li: din il-varjetà tkun inkluża fil-lista ta' varjetajiet ewlenin, l-inbid jiġi ddikjarat bl-isem ta' din il-varjetà, il-volum tal-inbid minn din il-varjetà jkun tal-inqas 85 %. L-IĠP tista' tiġi ssupplimentata b'referenza għal żewġ varjetajiet jew aktar dment li: dawn il-varjetajiet ikunu inklużi fil-lista ta' varjetajiet ewlenin, l-inbid jiġi ddikjarat b'referenza għal dawn il-varjetajiet imħallta jew le, kull varjetà tkun tirrappreżenta tal-anqas 15 % tal-volum tal-inbid imħallat. Varjetà bajda inkluża fil-lista ta' varjetajiet ewlenin jew fil-lista ta' varjetajiet innovattivi tista' tintuża fil-kompożizzjoni ta' nbid aħmar jew rożè dment li: Il-most li jirriżulta minn dawn il-varjetajiet jiġi prodott f'inbid flimkien, Il-most tal-varjetà bajda inkluża fil-lista ta' varjetajiet ewlenin ikun jirrappreżenta massimu ta' 20 % tal-volum tal-inbid iddikjarat, Il-most tal-varjetà bajda inkluża fil-lista ta' varjetajiet innovattivi jkun jirrappreżenta massimu ta' 15 % tal-volum tal-inbid iddikjarat, Il-fermentazzjoni malolattika għandha titlesta fl-istadju tal-ewwel dewqan organolettiku għall-inbejjed ħomor, ħlief l-inbejjed ħomor bil-kliem "bikri" jew "ġdid" jew l-inbejjed ħomor minn għeneb misjur iżżejjed. Prattika enoloġika speċifika L-inbejjed minn għeneb misjur iżżejjed jkunu ġejjin 100 % mill-vendemmja ddikjarata. L-inbejjed minn għeneb misjur iżżejjed bl-Indikazzjoni Ġeografika Protetta "Pays d'Oc" għandhom jiġu mmaturati għal perjodu ta' mill-inqas 6 xhur mid-data tal-ħsad. L-inbejjed bl-Indikazzjoni Ġeografika Protetta "Pays d'Oc", issupplimentata bil-kliem "fuq il-karfa", għandhom jinżammu fil-bettija jew fil-kontenitur għal xitwa waħda biss, u fiż-żmien tal-ibbottiljar, dawn għandhom ikunu fuq il-karfa fina tal-vinifikazzjoni tagħhom. L-ibbottiljar tal-inbejjed bl-Indikazzjoni Ġeografika Protetta "Pays d'Oc", issupplimentata bil-kliem "fuq il-karfa", jista' jsir biss mill-21 ta' Marzu wara l-ħsad. Il-fermentazzjoni malolattika għandha titlesta fl-istadju tal-ewwel dewqan organolettiku għall-inbejjed ħomor bl-Indikazzjoni Ġeografika Protetta "Pays d'Oc", ħlief l-inbejjed ħomor bil-kliem "bikri" jew "ġdid" jew l-inbejjed ħomor minn għeneb misjur iżżejjed. Minbarra d-dispożizzjonijiet ta' hawn fuq, l-inbejjed għandhom ikunu konformi mal-obbligi stabbiliti fil-livell tal-UE kif ukoll fil-Kodiċi Rurali u tas-Sajd Marittimu f'dak li għandu x'jaqsam mal-prattiki enoloġiċi użati. Inbejjed ħomor u bojod bl-IĠP "Pays d'Oc" 90 ettolitru għal kull ettaru Inbejjed rożè, griżi u dawk magħrufa bħala "gris de gris" bl-IĠP "Pays d'Oc" 100 ettolitru għal kull ettaru Il-ħsad tal-għeneb, il-vinifikazzjoni u l-produzzjoni tal-inbejjed mhux frizzanti, inklużi l-inbejjed minn għeneb misjur iżżejjed, maħsuba għall-produzzjoni ta' nbejjed bl-indikazzjoni ġeografika "Pays d'Oc", għandhom isiru fid-départements ta' Aude, Gard, Hérault, Pyrénées-Orientales kif ukoll fil-muniċipalitajiet li ġejjin tad-département ta' Lozère: Ispagnac, Montbrun, Quézac, Sainte-Enimie, La Malène, u Les Vignes. Il-ħsad tal-għeneb, il-vinifikazzjoni u l-produzzjoni tal-inbejjed maħsuba għall-produzzjoni tal-inbejjed frizzanti ta' kwalità għandhom isiru fid-départements ta' Gard, Hérault u Pyrénées-Orientales, kif ukoll f'ċerti muniċipalitajiet fid-départements ta' Lozère u Aude: Speċifiċità taż-żona ġeografika Din tifforma anfiteatru vast protett fit-Tramuntana minn firxiet ta' muntanji suċċessivi mill-Pirenej għal Cévennes, li jinżel lejn il-Baħar Mediterran filwaqt li jgħaddi minn sitwazzjonijiet ġeoloġiċi differenti, mill-era primarja għall-era kwaternarja. Hi x'inhi n-natura ġeoloġika oriġinali tagħhom, id-dwieli jikbru fuq ħamrija adattata b'karatteristiċi komuni: ħamrija xotta u pjuttost ġeblija, ftit li xejn fertili u skulata sew mill-ilma, li tippermetti t-trobbija ta' għeruq fil-fond. Fl-1979, f'perjodu ta' rivalutazzjoni u ta' ħtieġa ta' differenzjazzjoni tal-prodotti tad-dwieli, inħolqu l-inbejjed lokali u d-Digriet tal-10 ta' Ottubru 1987 irrikonoxxa nbid lokali b'dimensjoni reġjonali: l-inbid ta' "Pays d'Oc". Bl-issoktar tat-tradizzjoni kummerċjali Mediterranja, li dejjem kienet tinvolvi ċirkolazzjoni sinifikanti tal-varjetajiet, l-IĠP "Pays d'Oc" inbniet fuq il-prominenza tal-varjetajiet storiċi tal-Languedoc, iżda wkoll ta' dawk extrareġjonali. Speċifiċità tal-prodott Bħalissa hemm 63 varjetà li huma rikonoxxuti għall-produzzjoni tal-IĠP "Pays d'Oc", u fost l-aktar varjetajiet importanti nsibu dawk Mediterranji bħal Carignan, Grenache, Cinsault u Syrah, flimkien ma' dawk Franċiżi aktar riċenti magħrufa internazzjonalment, bħal Merlot, Cabernet-sauvignon, Pinot noir u Caladoc għall-inbejjed ħomor, u Chardonnay, Sauvignon, Viognier u Alvarinho għall-inbejjed bojod. Il-varjetajiet Mediterranji huma favoriti għall-produzzjoni tal-inbejjed rożè. Madankollu, il-varjetà Carignan hija perfettament adattata għall-produzzjoni ta' nbejjed ħomor ikkuluriti b'possibbiltà li tiġi mħallta, b'mod partikolari mal-varjetà merlot. Il-produzzjoni tal-inbejjed prodotti minn dawn il-varjetajiet differenti tiżviluppa kontinwament. Il-bilanċ għandu t-tendenza li jkun nofs il-volum ta' nbejjed ħomor, kwart kull wieħed għall-inbejjed rożè u l-inbejjed bojod. Il-kummerċjalizzazzjoni ta' nbejjed bl-indikazzjoni ta' varjetà waħda jew aktar tirrappreżenta 95 % tal-volumi prodotti, li tqiegħed l-IĠP "Pays d'Oc" fuq quddiem nett tal-inbejjed varjetali Ewropej. Sabiex tiġi żgurata l-aqwa kwalità tal-prodotti, il-kundizzjonijiet tal-produzzjoni u l-parametri analitiċi huma ddefiniti b'mod strett u l-inbejjed jiġu ttestjati b'mod sistematiku fuq il-lottijiet kollha. Din l-impronta Mediterranja tat-territorju tippermetti l-espressjoni tal-inbejjed li fil-biċċa l-kbira jiġu prodotti minn varjetà waħda. Huwa wkoll f'dan il-kuntest li, mill-bidu tas-seklu 'l hawn, ġiet żviluppata firxa usa' ta' nbejjed frizzanti ta' kwalità, wara tradizzjoni reġjonali twila ta' produzzjoni ta' nbejjed spumanti. Tabilħaqq, il-vinja tal-Languedoc, li ġiet stabbilita fi żmien ir-Rumani, kienet tippermetti l-produzzjoni ta' nbejjed spumanti permezz ta' fermentazzjoni tal-most f'anfori mtaqqbin. Fl-1531, ġew prodotti l-ewwel inbejjed spumanti fis-sit tal-monasteru Benedittin ta' Saint Hilaire f'Aude, u b'hekk wittew it-triq għal produzzjoni ta' nbejjed frizzanti fit-territorju reġjonali kollu li llum jifforma ż-żona ta' produzzjoni tal-IĠP "Pays d'Oc". Domaine Royal de Jarras, li jinsab f'Gard, li huwa l-proprjetà tal-patrijiet Benedittini tal-monasteru ta' Psalmodie, akkwistat minn Saint Louis fl-1244, infetaħ fl-1883 permezz tal-Compagnie des Salins du Midi għal produzzjoni kbira ta' nbid fuq il-bażi ta' kunċett ta' "modernità rurali", li tinkludi l-produzzjoni ta' nbejjed frizzanti. B'risposta għal bżonn tekniku minħabba produzzjoni dejjem aktar sinifikanti ta' nbejjed frizzanti, Jean-Eugène CHARMAT, Inġinier agronomu f'Montpellier, kiseb privattiva fl-1907 fl-Università Agrikola ta' Montpellier (li fl-1964 saret Montpellier SupAgro) marbuta mal-invenzjoni tat-teknika ta' fermentazzjoni u ta' fermentazzjoni sekondarja f'tankijiet magħluqin. Dan il-metodu magħruf bħala l-Metodu CHARMAT juri għalhekk l-interess ekonomiku fil-produzzjoni ta' nbejjed spumanti fir-reġjun tal-vitikultura tal-Languedoc-Roussillon u fl-iżvilupp tal-għarfien li jikkonċernahom. Il-produzzjoni żviluppat b'mod wiesa' mill-bidu tas-seklu 20 fid-départements kollha tal-Languedoc-Roussillon, li bbenefikaw kemm mit-tkabbir ekonomiku tal-vitikultura reġjonali kif ukoll mill-adegwatezza tal-vinja għal din il-produzzjoni partikolari. L-ispeċifiċità ta' dawn l-inbejjed, li hija kkaratterizzata mill-kulur, il-freskezza u l-finezza aromatika tagħhom, hija r-riżultat tal-għażla ta' varjetajiet xierqa mħawla f'ħamrija b'riżerva tajba tal-ilma f'sitwazzjoni tardiva, li jippermettu l-produzzjoni ta' nbejjed ħomor, bojod u rożè spumanti ta' kwalità, li jiġu prodotti prinċipalment mill-varjetajiet Chardonnay, Sauvignon, Pinot noir, Syrah, Viognier, u Muscat à petits grains. Bħal fl-imgħoddi, meta l-Languedoc kien jipproduċi nbejjed b'palat qawwi li kienu l-uniċi li setgħu jinħażnu u jiġu ttrasportati, produzzjoni żgħira ta' nbejjed maturati żżejjed bi sfumaturi li jvarjaw minn isfar lewn it-tiben għal kannella, b'aromi ta' lanġas u ta' frott isfar, miksuba bit-tqaddid u/jew il-preżenza ta' taħsir ta' kwalità għolja, tiġi żviluppata fl-IĠP "Pays d'Oc". Ir-regola speċifika dwar l-ippakkjar fl-istabbilimenti li jinsabu fiż-żona ġeografika u fiż-żona fil-viċinanza immedjata inklużi fl-Ispeċifikazzjoni tal-Prodott għall-inbejjed bit-terminu "sur lie" hija intiża li tippreżerva l-karatteristiċi intrinsiċi tal-inbejjed, li jirriżultaw mill-interazzjoni bejn il-karatteristiċi tal-ambjent naturali u l-għarfien espert tal-vinifikazzjoni u tal-maturazzjoni li l-operaturi kisbu sabiex jiżviluppaw il-kwalitajiet organolettiċi ta' dawn il-prodotti. Rabta kawżali bejn l-ispeċifiċità taż-żona ġeografika u l-ispeċifiċità tal-prodott Il-kombinazzjoni ta' ambjent klimatoloġiku tipiku Mediterranju b'ħamrija li hija pjuttost xotta, ftit li xejn fertili u skulata sew mill-ilma, li tippermetti t-trobbija ta' għeruq fil-fond, tiffavorixxi t-tħawwil ta' diversi varjetajiet u ttejjeb il-potenzjal agronomiku tagħhom. L-espressjoni ta' dawn il-varjetajiet differenti f'dan it-territorju kkaratterizzat mill-influwenza tal-klima tan-Nofsinhar hija karatteristika tal-IĠP "Pays d'Oc". L-inbejjed frizzanti ta' kwalità, li jibnu fuq tradizzjoni ċentenarja reġjonali, kif ukoll l-esperjenza u l-għarfien espert tal-produtturi tal-inbid b'tagħmir tekniku effiċjenti, huma kwalitattivi u oriġinali. Il-kunċett ta' varjetajiet jagħti post speċjali lill-kategorija ta' nbejjed frizzanti ta' kwalità minħabba adattament naturali għat-territorju. L-influwenza tal-irjieħ tal-baħar fuq iż-żona tal-produzzjoni kollha tagħti lill-varjetajiet maħsuda li jkunu għadhom ma mmaturawx wisq, espressjoni ta' aromi primarji intensi, kompletament adattati għall-produzzjoni ta' nbejjed frizzanti ta' kwalità. L-istorja tal-inbejjed frizzanti fit-territorju tal-Languedoc-Roussillon inbniet bis-saħħa tal-preżenza ta' elementi komuni, bħall-ħamrija b'riżerva tajba tal-ilma f'sitwazzjoni tardiva, klima Mediterranja partikolarment xemxija u moderata minħabba l-influwenza tal-irjieħ tal-baħar, u l-għarfien espert tal-produtturi tal-inbid, li huma fatturi favorevoli ħafna għal din il-produzzjoni. Il-kombinazzjoni ta' dawn l-elementi (ħamrija - klima - l-influwenza tal-irjieħ) marbuta mal-kompetenza tal-produtturi tal-inbid fit-tekniki tal-produzzjoni, b'firxa limitata ta' varjetajiet aromatiċi xierqa, tippermetti produzzjoni reżistenti għall-mard kriptogamiku li l-kontroll tiegħu huwa fattur pożittiv ħafna: il-vinja tibqa' b'saħħitha u ma jkollhiex attakki sinifikanti, li jippermettulha tinħasad taħt maturità teknoloġika u jagħtuha l-benefiċċju ta' kapaċità tajba ħafna ta' produzzjoni ta' nbejjed frizzanti ta' kwalità bi bżieżaq fini ħafna u ragħwa persistenti. L-inbejjed spumanti huma stabbiliti sew fil-Pays d'Oc bi produzzjoni sinifikanti b'valur miżjud għoli, li tista' tinvolvi sa 150 kantina tal-inbid kooperattiva u 1 000 kantina tal-inbid privata, b'volumi mibjugħa kemm fis-suq Franċiż kif ukoll għall-esportazzjoni. Dan is-suċċess indubitabbli kien possibbli biss bis-saħħa tat-tradizzjoni twila ta' din il-produzzjoni, tal-għarfien espert tal-antenati u tal-adattabbiltà perfetta tal-varjetajiet għall-ħamrija u l-klima tat-territorju tal-IĠP "Pays d'Oc". Bla dubju, permezz tal-produzzjoni diversifikata tagħha ta' varjetajiet, l-IĠP "Pays d'OC" turi firxa ta' prodotti komplementari u kwalitattivi ta' vinja moderna ottimizzata u adattata għat-territorju tagħha, iżda wkoll konxja tal-istorja tagħha u tirrispettaha. Kważi 2 000 struttura ekonomika, 200 kantina tal-inbid kooperattiva, 1 200 kantina privata, 65 negozjant-produttur tal-inbid u aktar minn 450 kummerċjant huma involuti fil-produzzjoni u l-kummerċjalizzazzjoni tal-IĠP "Pays d'Oc". Kull sena jitkabbru kważi 115 000 ettaru ta' dwieli biex jiġu ddikjarati nbejjed tal-IĠP "Pays d'Oc" fuq 240 000 ettaru fil-Languedoc-Roussillon. Ir-ristrutturar li beda kważi 40 sena ilu, kemm f'termini tal-inġinerija enoloġika kif ukoll fl-iżvilupp varjetali, ibbenefika mix-xogħol taċ-ċentri reġjonali ta' edukazzjoni għolja u ta' riċerka xjentifika u teknika ddedikati għall-vitivinikultura: l-ENTAV fid-département ta' Gard, fejn jinżammu l-varjetajiet u l-kloni kollha tad-dwieli Franċiżi, l-Institut des Hautes Études de la Vigne et du Vin f'Montpellier u s-sala teknoloġika ta' INRA Pech Rouge fid-département ta' Aude. Għaldaqstant, bis-saħħa tal-varjetà speċifika tagħhom, l-inbejjed tal-IĠP "Pays d'Oc", inklużi l-inbejjed mhux frizzanti, l-inbejjed frizzanti ta' kwalità u l-inbejjed minn għeneb misjur iżżejjed, irnexxielhom jiksbu b'suċċess reputazzjoni mhux biss fis-suq Ewropew iżda wkoll f'dak globali. Dawn jinsabu f'170 pajjiż, fosthom kważi 75 % tal-volumi jinsabu fit-Tramuntana tal-Ewropa, 9 % fl-Amerika ta' Fuq u 7 % fiċ-Ċina. B'dan il-mod, il-"Pays d'Oc" baqa' jżomm tradizzjoni twila fil-produzzjoni tal-inbid, f'kuntest ta' modernità li tiffaċilita l-approċċ tal-konsumaturi u tikkontribwixxi għar-reputazzjoni tal-IĠP. Diversi operazzjonijiet ta' komunikazzjoni jseħħu matul is-sena tal-għasra, mill-ħsad sad-dewqan tal-inbid tal-vendemmja kemm fit-territorju kif ukoll barra mill-pajjiż permezz ta' fieri kummerċjali fuq livell mondjali. Barra minn hekk, l-attrazzjoni turistika tar-reġjun tagħmilha possibbli għal numru kbir ta' turisti li jiskopru l-vinja permezz ta' ġiti bil-vetturi, jew bil-mixi, biex iżuru l-kantini tal-inbid tal-produtturi tal-inbid u jiskopru l-inbejjed tagħhom, u biex japprezzaw il-wirt arkitettoniku tal-inbid. Dawn l-attivitajiet kollha jikkontribwixxu għall-iżvilupp u r-reputazzjoni tal-IĠP "Pays d'Oc". Bla dubju, sa mill-ħolqien tagħha, l-Indikazzjoni Ġeografika Protetta "Pays d'Oc" kienet fil-qalba tat-tiġdid tal-vitikultura tal-Languedoc-Roussillon u tikkontribwixxi għaż-żamma tal-vinja, li hija element fundamentali u strutturali tal-ħajja tal-villaġġi u tal-ippjanar spazjali f'dan ir-reġjun. Qafas ġuridiku: Leġiżlazzjoni nazzjonali Tip ta' rekwiżit addizzjonali: Deroga dwar il-produzzjoni fiż-żona ġeografika demarkata Deskrizzjoni tar-rekwiżit: Iż-żona fil-viċinanza immedjata ddefinita b'deroga għall-vinifikazzjoni u l-produzzjoni ta' nbejjed mhux frizzanti li jistgħu jibbenefikaw mill-Indikazzjoni Ġeografika Protetta "Pays d'Oc" hija magħmula mill-cantons li jmissu mad-départements ta' Aude, Gard, Hérault u Pyrénées-Orientales: Iż-żona fil-viċinanza immedjata ddefinita b'deroga għall-vinifikazzjoni u l-produzzjoni ta' nbejjed frizzanti ta' kwalità bl-Indikazzjoni Ġeografika Protetta "Pays d'Oc" tikkonsisti mid-départements li ġejjin: Ardèche, Ariège, Aveyron, Bouches-du-Rhône, Haute-Garonne, Lozère, Tarn, u Vaucluse. Qafas ġuridiku: Leġiżlazzjoni nazzjonali Tip ta' rekwiżit addizzjonali: L-ippakkjar fiż-żona ġeografika demarkata Deskrizzjoni tar-rekwiżit: Qafas ġuridiku: Leġiżlazzjoni nazzjonali Tip ta' rekwiżit addizzjonali: Dispożizzjonijiet addizzjonali dwar it-tikkettar Deskrizzjoni tar-rekwiżit: L-Indikazzjoni Ġeografika Protetta "Pays d'Oc" tista' tkun issupplimentata bl-isem ta' varjetà waħda jew aktar skont ir-rekwiżiti stipulati fl-ispeċifikazzjoni tal-prodott. L-isem tal-varjetà/varjetajiet irid ikun fl-istess kamp viżiv bħall-isem tal-IĠP "Pays d'Oc". L-Indikazzjoni Ġeografika Protetta "Pays d'Oc" tista' tiġi ssupplimentata bil-kliem "primeur" (bikri) jew "nouveau" (ġdid). It-termini "bikri" jew "ġdid" huma riżervati għall-inbejjed mhux frizzanti. Fil-każ tal-inbejjed mhux frizzanti rożè u bojod, l-Indikazzjoni Ġeografika Protetta "Pays d'Oc" tista' tiġi ssupplimentata bil-kliem "sur lie" (fuq il-karfa). Il-kliem "fuq il-karfa" għandu jkun akkumpanjat mis-sena tal-ħsad fuq it-tikketta tal-prodott. It-tikketta ta' nbejjed minn għeneb misjur iżżejjed bl-Indikazzjoni Ġeografika Protetta "Pays d'Oc" għandu jkollha fuqha s-sena tal-ħsad. Il-logo "IGP" tal-Unjoni Ewropea għandu jidher fuq it-tikketta meta l-kliem "Indikazzjoni Ġeografika Protetta" jinbidel bil-kliem tradizzjonali "Vin de pays". L-interess leġittimu tal-grupp applikant huwa bbażat fuq il-fatt li dan huwa l-korp responsabbli għall-ġestjoni tal-Indikazzjoni Ġeografika Protetta "Mojama de Isla Cristina" u kien l-applikant oriġinali għar-reġistrazzjoni tal-isem. Isem il-prodott Deskrizzjoni tal-prodott Żona ġeografika Prova tal-oriġini Metodu ta' produzzjoni Oħrajn [speċifika] Emenda għall-Ispeċifikazzjoni tal-Prodott ta' DOP jew IĠP irreġistrati li ma tidx tiġi kkwalifikata bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012. Emenda għall-Ispeċifikazzjoni tal-Prodott ta' DOP jew IĠP rreġistrati li għalihom ma ġiex ippubblikat Dokument Uniku (jew ekwivalenti) li ma tidx tiġi kkwalifikata bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012 Dan kien żball li ġie kkoreġut. Id-deskrizzjoni korretta tal-prodott skont il-liġi Spanjola hija "immellħa u mnixxfa". It-terminu "sazonado" jintuża għal ikel li jkun fl-istaġun, jiġifieri li jkun misjur jew li jkun fl-aqwa stat tiegħu. - Fir-raba' paragrafu tat-taqsima B tal-Ispeċifikazzjoni tal-Prodott u fil-punt 3.2 tad-Dokument Uniku, fejn hija ddefinita l-Categoría Primera, il-kliem "u li huma kkaratterizzati mill-kontenut xaħmi tagħhom" tħassar. Dawn il-frażijiet tħassru peress li huma deskrittivi u bl-ebda mod ma jikkaratterizzaw il-prodott. Il-bidla hija dovuta għall-ħtieġa li tkun magħrufa l-konċentrazzjoni tal-metalli tqal qabel ma l-qatgħat friski jidħlu fil-proċess tal-produzzjoni. Dan biex jiġi żgurat li l-prodotti lesti qatt ma jkunu magħmula minn materja prima b'kontenut għoli ta' metall tqil. Fit-tieni paragrafu, tħassar dan li ġej: "il-parti ewlenija tat-tonn tinfetaħ u s-sinsla tad-dahar titneħħa" "issir qasma tul il-linja bejn il-pinna pelvika u l-pinen anali żgħar; imbagħad issir qasma oħra tul il-linja tal-pinna dorsali u l-pinen dorsali żgħar. Huwa dan il-pass li jipproduċi l-ħoss li jagħti lill-proċess ismu ronqueo. Meta s-sikkina togħrok mas-sinsla tad-dahar din tagħmel ħoss li jixbah dak tal-inħir (ronquido bl-Ispanjol). Meta jsiru l-qasmiet li ssemmew qabel, isiru żewġ qasmiet oħra, waħda fuq kull naħa tal-ħuta, fil-punt ta' inserzjoni tal-pinna pelvika. L-għan huwa li ż-żewġ partijiet ta' fuq (negros jew descargamentos) jiġu sseparati miż-żewġ partijiet t'isfel (blancos jew descargados). Fit-tielet paragrafu, tħassar dan li ġej: "Il-ġilda, l-għadam li jibqa' u l-laħam skur jitneħħew mil-lojns. Wara t-tindif, l-erba' lojns prodotti mill-partijiet ta' fuq u l-erba' prodotti mill-partijiet t'isfel jiġu maħsula u mqatta' fi strixxi. It-tul tal-istrixxi jiddependi fuq il-wisa' tal-lojn tat-tonn. Il-ħxuna ma għandhiex taqbeż il-5 cm." "Il-ġilda titneħħa u l-lojns jinqalgħu. Dawn jitnaddfu mill-għadam u mis-sangacho (dan huwa l-isem tradizzjonali għall-istrixxa ta' laħam aktar skur tul il-ħuta, prodotta mid-demm ikkoagulat). Dan jipproduċi erba' lojns ikklassifikati bħala Extra u erba' kklassifikati bħala Primera. Wara li jitnaddfu, dawn jiġu maħsula u mqatta' fi strixxi li eventwalment isiru mojamas. It-tul tal-istrixxi jiddependi fuq il-wisa' tal-lojn tat-tonn". Għal darb'oħra fit-tielet paragrafu, tħassar ir-rekwiżit li l-istrixxi ma għandhomx ikunu eħxen minn 5 cm. It-tqattigħ isir manwalment, li jfisser li, filwaqt li l-persuna li taqta' tkun imħarrġa sew, ikun hemm irregolaritajiet inerenti fil-qatgħa li tiġi prodotta. Jekk strixxa taqbeż il-5 cm fi kwalunkwe punt, l-irregolaritajiet jipprevjenu li tiġi ċċertifikata operazzjoni li twettqet xorta waħda b'mod perfett. Barra minn hekk, ir-referenzi għal-livell ta' xaħam fil-klassifikazzjoni tal-lojns miksuba tħassru minn din it-taqsima għar-raġuni spjegata fil-punt 5.2. Fl-istess paragrafu, għall-istess raġuni, tħassar dan li ġej: "L-istrixxi tat-tonn għandhom ikunu kompletament koperti sabiex tkun żgurata distribuzzjoni ugwali tal-melħ" "għandu jiġi żgurat li l-ebda lojn tat-tonn ma jmiss ma' ieħor. Il-melħ għandu jitqassam b'mod ugwali sabiex ikun żgurat li l-istrixxi tat-tonn ikunu koperti kompletament". Barra minn hekk, il-kelma "tonn" ġiet sostitwita bil-kelma "lojn tat-tonn" li tagħti deskrizzjoni aktar preċiża tal-materjal. Dan japplika wkoll għall-punti e) u g) tat-taqsima E tal-Ispeċifikazzjoni tal-Prodott, sabiex il-materja prima tkun deskritta bħala "lojn tat-tonn" fit-test kollu. Fit-tieni paragrafu, il-ħin tat-tmelliħ ġie emendat minn "bejn 18 u 36 siegħa" għal "bejn 18 u 50 siegħa", peress li l-verifiki li twettqu wrew li l-lojns li huma eħxen jeħtieġ li jiġu mmellħa għal żmien itwal. "l-istrixxi jitpoġġew fl-ilma kiesaħ fi gzuz u jitħallew joqogħdu" "l-istrixxi ta' lojn tat-tonn jitqiegħdu f'banjijiet bl-ilma kiesaħ. Dawn jingħataw l-ewwel ħasla biex jitneħħa kwalunkwe melħ li jkun jinsab fuqhom. Imbagħad jitpoġġew f'banjijiet bl-ilma kiesaħ u jitħallew joqogħdu". L-iskop ta' din l-emenda huwa biss li tittejjeb id-deskrizzjoni tal-proċess sabiex tgħin fil-verifika skont l-Ispeċifikazzjoni tal-Prodott. Fl-istess paragrafu, tħassar dan li ġej: "Matul dan il-proċess l-ilma jinbidel bejn tlieta u erba' darbiet" "L-ilma jinbidel mill-inqas darba". Ir-raġuni hija li l-verifiki wrew li mhuwiex meħtieġ li l-ilma jinbidel daqstant drabi. Ir-raba' paragrafu tal-punt g) issa jinkludi l-formulazzjoni "għalkemm ma għandux idum inqas minn 15-il jum" sabiex jiġi stabbilit iż-żmien minimu għat-tnixxif naturali. Fil-ħames paragrafu, fir-rigward tal-proċess imħallat, ġie kkoreġut żball fir-rigward tat-temperatura massima permessa. Din ġiet mibdula minn 16 °C għal 17 °C u ġie stabbilit perjodu minimu tat-tnixxif, li ma għandux ikun inqas minn 15-il jum. Fis-sitt paragrafu, fir-rigward tat-tnixxif fil-mini, tħassar il-ħin stabbilit għat-tnixxif "minn 15 għal 21 jum". L-istipulazzjoni issa hija sempliċement li l-proċess għandu jdum "mill-anqas 12-il jum". Ir-raġuni għall-emenda hija li l-verifiki wrew li 12-il jum ta' tnixxif huma biżżejjed biex jinkiseb il-mojama perfett tal-kwalità meħtieġa. Fil-ħames u fis-sitt paragrafu, ġie ċċarat li l-"umdità" li tiġi vverifikata fil-faċilitajiet hija l-"umdità relattiva". Ġie kkoreġut żball, bit-terminu "lojn" u dan ġie mibdul għal "mojama" peress li dan huwa dak li diġà jkun f'dan l-istadju tal-proċess. Il-frażi "ix-xaħam ossidizzat estern żejjed li jibqa', li jista' jkun ta' ħsara jew jipproduċi togħma ħażina" tħassret u hija sostitwita b'dan li gej: "l-imperfezzjonijiet esterni li jagħmlu ħsara lill-immaġni tal-prodott". Din hija deskrizzjoni aktar preċiża tal-proċess. Il-frażi "u għalhekk lil hinn mis-sinsla" tħassret, peress li hija żejda. Formulazzjoni preċedenti: "Ippakkjar u identifikazzjoni: Il-prodott jiġi ppakkjat fil-vakwu f'biċċiet b'piżijiet differenti jew isslajsjat u mpoġġi fiż-żejt taż-żebbuġa jew tal-ġirasol, f'boroż tal-plastik trasparenti u b'tikketti apposta. Jista' jinbiegħ ukoll f'vażetti tal-ħġieġ, isslajsjat u mpoġġi fiż-żejt taż-żebbuġa jew tal-ġirasol. Il-prodott għandu jiġi ppakkjat fil-post tal-ħidma biex jinżammu l-karatteristiċi fiżiċi u kimiċi miksuba fi tmiem il-proċess, partikolarment il-kontenut ta' melħ u l-umdità relattiva". It-test il-ġdid: "Ippakkjar u identifikazzjoni: Il-prodott jiġi ppakkjat fil-vakwu f'boroż tal-plastik trasparenti f'biċċiet b'piżijiet differenti jew imfettet. Jista' jiġi ppakkjat ukoll fi trejs tal-plastik jew f'vażetti tal-ħġieġ, imfettet fiż-żejt taż-żebbuġa jew tal-ġirasol. L-ippakkjar irid isir fl-istess azjenda biex jinżammu l-karatteristiċi fiżiċi, kimiċi u organolettiċi li jkunu nkisbu fi tmiem il-proċess". Ir-referenzi għall-preżentazzjoni tal-prodott lest fit-taqsima B, "Deskrizzjoni tal-prodott", ġew emendati kif meħtieġ. Għal darb'oħra fit-taqsima H u fil-punt 3.6 tad-Dokument Uniku, ir-rekwiżit rigward l-użu tal-logo tal-bord regolatorju tal-IĠP, imsemmi b'mod żbaljat bħala l-"Logo tal-Indikazzjoni Ġeografika Protetta" ġie eliminat ukoll. Ir-rekwiżit dwar l-użu tal-logo tal-IĠP tal-Unjoni Ewropea ovvjament inżamm. Għalhekk fit-taqsima H u fil-punt 3.6 tad-Dokument Uniku, il-kliem "it-tikketta għandu jkollha l-logo tal-Indikazzjoni Ġeografika Protetta stess, li jidher hawn taħt:" u l-immaġni tal-logo inkwistjoni tħassru. Klassi 1.7. Ħut frisk, molluski, krustaċji u prodotti derivati minnhom Il-"Mojama de Isla Cristina" isir mill-parti prima tat-tonn li tissejjaħ il-lojn, kemm mill-partijiet ta' fuq kif ukoll mill-partijiet ta' taħt tal-lojn, li jgħaddu minn proċess ta' staġjonar billi jiġu mmellħa u jitnixxfu għall-arjaperta jew inkella f'mini apposta li jħallu l-istess effett. Il-kontenut ta' melħ huwa ta' bejn it-3 % u d-9 % u l-attività tal-ilma hija inqas minn 0,90 fil-prodott finali. Il-"Mojama de Isla Cristina" jiġi ppakkjat fil-vakwu f'boroż tal-plastik trasparenti f'biċċiet b'piżijiet differenti jew imfettet. Jista' jiġi ppakkjat ukoll fi trejs tal-plastik jew f'vażetti tal-ħġieġ, imfettet fiż-żejt taż-żebbuġa jew tal-ġirasol. Il-"Mojama de Isla Cristina" isir mil-lojn tat-tonn ta' dawn l-ispeċijiet: Thunnus albacares, kummerċjalment magħruf bħala t-tonn isfar, tonn ħafif jew rabil, u Thunnus thynnus, kummerċjalment magħruf bħala tonn, b'piż ħaj ta' aktar minn 150 kg. Ma teżisti l-ebda restrizzjoni fir-rigward taż-żona ta' provenjenza tal-materja prima għall-"Mojama de Isla Cristina", madankollu jintuża biss tonn selvaġġ. Dawn il-passi speċifiċi tal-produzzjoni jridu jsiru fiż-żona ġegrafika ddefinita: il-ħasil tat-tonn, it-tqattigħ (tradizzjonalment imsejjaħ ronqueo), il-ħasil tal-biċċiet maqtugħin, it-tmelliħ, il-ħasil imtenni biex jintlaħaq il-livell mixtieq ta' mluħa, l-ippressar, l-ippriservar tal-lojns permezz tat-tnixxif, it-tirqim u l-għażla aħħarija għall-ippakkjar. Il-"Mojama de Isla Cristina" irid jiġi ppakkjat fl-istess azjenda biex jinżammu l-karatteristiċi fiżiċi, kimiċi u organolettiċi li jkunu nkisbu fi tmiem il-proċess. Dan li ġej għandu jidher b'mod prominenti fuq it-tikketta ta' kull produttur li jikkummerċjalizza l-IĠP "Mojama de Isla Cristina": il-kliem "Mojama de Isla Cristina" u l-logo tal-IĠP tal-Unjoni Ewropea. Il-"Mojama de Isla Cristina" isir fil-muniċipalitajiet ta' Isla de Cristina, Lepe, Cartaya u Ayamonte fil-provinċja ta' Huelva. Il-"Mojama de Isla Cristina" huwa magħruf fis-suq lokali bħala prodott gourmet, ikkaratterizzat mill-preparazzjoni bir-reqqa, il-prezz għoli u l-konsum elit. Jista' jinxtara minn ħwienet speċjalizzati tal-gastronomija tipika f'diversi partijiet ta' Spanja. Ir-rabta bejn il-"Mojama de Isla Cristina" u ż-żona ġeografika ġejja mill-prestiġju u l-fama li l-prodott kiseb minħabba t-tradizzjoni ta' tmelliħ tal-ħut fiż-żona. Din hija żona fejn it-tonn ilu sekli sħaħ jiġi mistad u fejn dan għadu jseħħ sa żmienna. Din hija wkoll żona fejn l-għarfien jinsab fil-metodi tat-tħejjija artiġjanali ibbażata fuq l-għarfien u l-esperjenza mgħoddija minn ġenerazzjoni għall-oħra. Il-kosta kollha tal-Golf ta' Cádiz għandha tradizzjoni qadima tas-sajd u t-tmelliħ tat-tonn li tmur lura għal żmien il-Feniċi u t-Tartessjani, li għallmu t-tekniki tas-sajd lill-abitanti bikrin taż-żona. Jeżistu referenzi li jmorru lura għal dawk iż-żminijiet u li jsemmu l-qbid tat-tonn f'għadd ta' xbieki li jiffurmaw nases. B'mod naturali, is-sajd bħala mezz ta' għixien u l-ħtieġa ta' tekniki tat-tmelliħ tal-ħut biex ikun jista' jiġi kkummerċjalizzat, ta lok biex bdew jinbtu diversi impriżi tat-tmelliħ tal-ħut fiż-żona ta' Isla Cristina, Ayamonte u Cartaya, u b'mod ġenerali matul il-kosta kollha ta' Huelva, fejn kull tip ta' tonn u ħut ieħor tal-familja Scombridae kienu jiġu ppreparati u esportati fid-dinja kollha. Bis-saħħa tal-popli li stabbilew ruħhom fin-Nofsinhar ta' Spanja, l-industrija tas-sajd kompliet tikber u tiffjorixxi fejn għadha teżisti sal-lum, bl-użu tal-istess metodi tradizzjonali artiġjanali għat-tħejjija u għat-tmelliħ tal-lojns tat-tonn. L-industrija tradizzjonali tat-tmelliħ f'Huelva hija kkonċentrata madwar iż-żoni ta' Isla Cristina, Lepe u Ayamonte, li għadhom jużaw it-tekniki tradizzjonali tal-preparazzjoni bl-għajnuna tal-kundizzjonijiet klimatoloġiċi. Il-"Mojama de Isla Cristina" hija l-aktar tonn immellaħ importanti, u l-industrija li tippreparah ġiet iffurmata minn kumpaniji familjari ta' daqs żgħir u medju, immexxija mill-fundaturi jew id-dixxendenti tagħhom, li għenet biex maż-żmien ġew ikkonservati t-tekniki skont l-aktar tradizzjonijiet antiki tal-produzzjoni, filwaqt li żdiedu biss metodi ġodda għas-sikurezza alimentari u ġew permessi kontrolli fuq il-proċess tal-produzzjoni bil-għan li tittejjeb il-kwalità. Il-preparazzjoni ta' dan il-prodott teħtieġ l-għarfien u l-esperjenza mill-bidu tal-proċess u matul kull stadju: it-tqattigħ tal-ħuta; l-estrazzjoni tal-lojns li jintużaw biex isir il-"Mojama de Isla Cristina", l-għażla tal-postijiet it-tajba minn fejn jitqattal-ħut, it-tmelliħ, fejn hija meħtieġa l-ħila li jintuża l-ammont it-tajjeb ta' melħ, imbagħad il-ħasil, li għandu jsir b'mod ikkontrollat biex jitneħħa l-melħ iż-żejjed biss u xejn aktar, u fl-aħħar it-tnixxif għall-arja jew f'mini apposta, li jseħħ f'kundizzjonijiet ottimali minħabba l-mikroklima lokali. Fl-2001, Isla Cristina bdiet tiċċelebra il-Jornadas del Atún [Jiem it-Tonn], fejn jiltaqgħu esperti tat-tonn mid-dinja kollha, bil-għan li jaqsmu l-għarfien tagħhom dwar din l-ispeċi b'rabta mat-turiżmu, l-ekonomija u l-konservazzjoni. L-avveniment jiġi organizzat mill-Muy Noble Sociedad de Amigos del Atún Thunnus Thynnus y Amantes del Vino, bil-għan li jservi ta' vetrina għall-gastronomija tradizzjonali, u fost l-attivitajiet differenti li jsiru matulu, isir dewqan tal-mojama minn professjonisti, u jingħataw premijiet għall-aqwa "Mojamas de Isla Cristina". Issir ukoll is-Semana de Alta Gastronomía [il-Ġimgħa Gastronomika], fejn jipparteċipaw l-aqwa koki li jippreparaw platti bit-tonn, u il-Muestra Culinaria del Atún, fejn jipparteċipaw il-parti l-kbira tal-bars, tascas, ristoranti u mesones ta' Isla Cristina, u jikkompetu biex joffru l-aqwa riċetti li ntirtu matul ġenerazzjonijiet ta' sajjieda u n-nisa tagħhom. Bħala prova tar-reputazzjoni ta' dan il-prodott, fix-xena gastronomika 'l barra minn din il-muniċipalità, fil-ġurnal "ABC de Sevilla" tal-1 ta' April 2003, deher rapport dwar it-"III Jornadas Gastronómicas Andaluzas en el Ritz de Madrid: De Lepe a la Castellana". L-artiklu jgħid kif l-attività ġiet inawgurata mir-restorant Coral Playa f'La Antilla-Lepe (Huelva), u l-menù li offra r-restorant ta' Huelva kien jinkludi il-jamón de la sierra de Aracena, il-"Mojama de Isla Cristina", u l-gambli tant magħrufa ta' Huelva. Fid-XIX Jornada Gastronómica de Granada li saret fl-2010, fost il-platti li wieħed seta' jduq kien hemm il-"Mojama de Isla Cristina" en tostas con Salmorejo. L-Anuario de la Cocina de la Comunitat Valenciana tal-2013, ippubblikat fis-7 ta' Diċembru 2012 minn José Manuel Rubio, passjonat tal-ifjen prodotti gastronomiċi, isemmi l-"Mojama de Isla Cristina" fost l-eżempji magħżula ta' speċjalitajiet nazzjonali u Ewropej. Il-"Mojama de Isla Cristina" jinsab fuq il-menù tar-Restaurante Acánthum bħala waħda mill-entremeses favoriti. Ir-Restaurante Casa Machaquito jippreżenta l-"Mojama de Isla Cristina" bħala prodott gastronomiku taż-żona. Ir-restorant La Mirta tal-Hotel Eurostar Tartessos joffri menù online estensiv fejn tista' ssib il-"Mojama de Isla Cristina" flimkien ma' żewġ prodotti oħra ta' prestiġju mill-provinċja ta' Huelva, li huma l-gambli u l-jamón. Il-kompendju tal-ikel "Gruta" isemmi wkoll il-"Mojama de Isla Cristina" fost il-varjetajiet ta' mojamas, u jiddeskrivi fid-dettall il-proċess kif isir flimkien mal-karatteristiċi fiżiċi tiegħu. Fir-rigward tal-użu tal-isem fil-ħajja ta' kuljum, artiklu li deher fil-ħarġa tas-7 ta' Awwissu 2000 tal-gazzetta ABC de Sevilla kien fih l-espressjoni "...tiesos cual mojama de Barbate o de Isla Cristina", [espressjoni li tfisser "kompletament dgħif"]. (It-tieni subparagrafu tal-Artikolu 6(1) ta' dan ir-Regolament) It-test sħiħ tal-Ispeċifikazzjoni tal-Prodott jinstab hawn: